YoungBoy Never Broke Again

YoungBoy Never Broke Again və ya NBA YoungBoy (əsl adı: Kentrell DeŞon Qolden; ) — ABŞ repçisi. O, 2015-ci ildən 2017-ci ilə qədər müstəqil olaraq səkkiz mikstep buraxıb və musiqisi ilə sadiq fanat bazası qazanıb. YoungBoy 2017-ci ildə Atlantic Records ilə müqavilə bağlayıb. Onun 2018-ci ilin yanvarında yayımladığı "Outside Today" sinqlı Billboard Hot 100 çartında 31-ci yerdə qərarlaşıb. Mahnı onun 2018-ci ildə çıxardığı ilk albomu olan "Until Death Call My Name"də yer alıb. Albom ABŞ Billboard 200 çartında 7-ci pilləyə yüksəlmişdir.

YoungBoy 2019-cu ilin oktyabr ayında Juice Wrld-un iştirak etdiyi "Bandit" adlı mahnını buraxdı. Bu mahnı onun hit-paradlarda ilk onluğa daxil olan ilk hiti olmuşdu. Bundan bir həftə sonra o, "AI YoungBoy 2" adlı ikinci miksteypini yayımlayıb. Miksteyp Billboard 200 çartına başçılıq edirdi. O, dördüncü miksteypi olan "38 Baby 2"nu 2020-ci ilin aprel ayında buraxıb. 2020-ci ildə "Top" adlı ikinci albomunu təqdim etdi. Repçi 2021-ci ilin sentyabrında həbsdə olarkən "Sincerely, Kentrell" adlı yeni albomunu yayımlamışdır. Təəccüblüdür ki, bu albom çox populyarlaşmış və cərgələrə başçılıq etmişdir. O, 2Pac və Lil Wayne-dən sonra həbsdə olarkən bu uğura nail olan üçüncü sənətçi olub. YoungBoy 2022-ci ildə Atlantic Records ilə müqaviləsindən sonuncu albomunu buraxıb. Bu dördüncü albom "The Last Slimeto" adlanır. O, həmin ilin sonlarında Motown ilə sövdələşmə imzalayıb. 2023-cü ilin yanvarında "I Rest My Case" adlı beşinci albomunu çıxarıb. Repçinin altıncı albomu "Don't Try This at Home" 2023-cü ilin aprelində işıq üzü görüb.

YoungBoy 2016-cı ildən bəri bir sıra problemlərlə üzləşib. Həbsxanada olmasına baxmayaraq o, bir neçə neçə layihəsini buraxmağı bacarmışdır.

 Həyatı 
Kentrell DeŞon Qolden 20 oktyabr 1999-cu ildə Luiziana ştatının Baton-Ruj şəhərində anadan olub. O, balaca uşaq ikən güləş zamanı boynunu incidib və onurğa sümüyünü zədələmişdir. Onun sağalması üçün başına breket taxılmışdı. Breket onun alnında qalıcı izlər buraxmışdır. Onun atası 55 il azadlıqdan məhrum edildiyi səbəbindən o, nənəsi Elis Qolden tərəfindən böyüdülmüşdür. YoungBoy 9-cu sinifdə məktəbdən çıxıb. O, oğurluğa görə yeniyetmə həbsxanasına düşüb. Bu müddət ərzində o, ilk layihəsi üçün mahnı sözləri yazmağa başlamışdı.

YoungBoy həbsdən çıxandan sonra 2010-cu ildə nənəsi ürək çatışmazlığından vəfat etdi. Nəticədə o, qrup evində yaşamalı olur və burada təəssüf ki, fiziki xəsarətlər alırdı.

Sonralar o, Baton-Rujdan olan repçi dostu OG3Three Never Broke Again ilə birlikdə yaşamağa gedir. Onların studiya sessiyalarına imkanları çatmırdı, pul qazanmaq üçün cinayət törədirdilər.

 Şəxsi həyatı 
24 yaşı olan repçinin doquz fərqli qadından on bir övladı dünyaya gəlib. Onun oğulları Kayden və Kacey, "Kacey Talk" sinqlının musiqi videosunda çəkilmişdir.

 Diskoqrafiya 

 Until Death Call My Name (2018)
 Top (2020)
 Sincerely, Kentrell (2021)
 The Last Slimeto (2022)
 I Rest My Case (2023)
 Don't Try This at Home (2023)

 İstinadlar 

 Xarici keçidlər 

Kateqoriya:ABŞ repçiləri
Kateqoriya:Atlantic Records artistləri